

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Gymnázium |
| 1. Názov projektu | Gymza číta, počíta a báda |
| 1. Kód projektu ITMS2014+ | 312011U517 |
| 1. Názov pedagogického klubu | SLOVGYMZA |
| 1. Dátum stretnutia pedagogického klubu | 09.05.2022 |
| 1. Miesto stretnutia pedagogického klubu | Gymnázium, Hlinská 29, Žilina |
| 1. Meno koordinátora pedagogického klubu | Lenka Štalmachová |
| 1. Odkaz na webové sídlo zverejnenej správy | www.gymza.sk |

|  |
| --- |
| 1. **Manažérske zhrnutie:**   krátka anotácia, kľúčové slová  čitateľská gramotnosť; čitateľské zručnosti žiakov, kľúčové pojmy, efektivita učenia sa, motivácia žiakov; komunikačné zručnosti žiakov; pracovný list; umelecká a vecná literatúra; analýza a interpretácia textu, výtvarného diela  čitateľská stratégia EUR – trojfázový model učenia, evokácia – uvedomenie –reflexia; čitateľská stratégia SQ3R – kľúčové slová, mentálna mapa, osnova, konspekt; čitateľská stratégia SQ4R – glosa, kontext; čitateľská stratégia PROR – kľúčové slová, marginálie, pamäťová štruktúra, sebaevalvácia |
| 1. **Hlavné body, témy stretnutia, zhrnutie priebehu stretnutia:** 2. Zhromaždenie vypracovaných pracovných listov s aplikáciou vybraných čitateľských stratégií, metód a postupov  * V priebehu uplynulých školských rokov 2019/2020, 2020/2021 a 2021/ 2022 sa členky PK SLOVGYMZA oboznamovali s vybranými čitateľskými stratégiami a postupmi, získané poznatky využívali pri tvorbe pracovných listov, zameraných na rozvíjanie čitateľskej gramotnosti žiakov * Vypracované pracovné listy implementovali v rámci vyučovacích hodín slovenského jazyka a literatúry v jednotlivých ročníkoch; so získanými skúsenosťami sa oboznamovali na stretnutiach PK SLOVGYMZA, vo vzájomnej diskusii prehodnocovali a upravovali pracovné listy * Postupne vytvárali banku úloh, zameranú na implementáciu čitateľských stratégií a postupov; najlepšie, odskúšané aj ešte nepoužité pracovné listy sa rozhodli zaradiť do pripravovaného zošita, príp. zošitov pre jednotlivé ročníky * Z implementovaných pracovných listov vybrali napríklad uvedené nižšie:   Slovenský jazyk a literatúra 1.ročník  **PL Stredoveký epos: Pieseň o Rolandovi**  Literárny text – Pieseň o Rolandovi, dostupný v učebnici: Ihnátková, N. a kol.:  Čítanka pre 1.ročník gymnázií a stredných škôl. Bratislava: OG – Vydavateľstvo  Poľana, 2006, s.91  Implementácia **čitateľskej stratégie EUR**  Postup:  Fáza – evokácia – učiteľ kladie žiakom otázky, prostredníctvom ktorých si žiaci  vybavujú známe informácie, napr.:  Ako sa datuje obdobie stredoveku v Európe?  Ktoré štáty sa v tomto období v Európe rozvíjali?  Ktoré dnešné štáty ležia na historickom území Franskej ríše?  Aký bol najvýznamnejší stredoveký panovník?  S akými nepriateľmi bojovali európski panovníci vo vojnách?  Na aké spoločenské vrstvy sa rozdeľovala stredoveká spoločnosť?  Ako kresťanstvo ovplyvnilo stredovekú literatúru?  Fáza -uvedomenie- žiaci pracujú s literárnym textom podľa pokynov:  Úlohy:  Kto je hlavnou postavou v ukážke? Aké je jej spoločenské postavenie?  Vypíšte si z ukážky všetky priamo pomenované vlastnosti hrdinu.  Aké predmety hlavnej postavy majú mená Olifant a Durandal?  Vypíšte aspoň 3 dôvody, prečo si hlavná postava váži svoj meč.  Koho hlavný hrdina zabil svojím Olifantom?  Prečo chce hlavný hrdina zničiť svoj meč?  Prečo má hrdina v meči relikvie svätých?  Vypíšte z ukážky verše, ktoré svedčia o tom, že hlavný hrdina je: pobožný, odvážny, verný a hrdý.  Fáza - reflexia: získané poznatky z analýzy textu si žiaci zapíšu do pojmovej mapy  k ústrednému pojmu RYTIER; na základe pojmovej mapy ústne reprodukujú  charakteristické vlastnosti rytiera ako hrdinu stredovekej svetskej literatúry;  diskutujú, či je zobrazenie hrdinu realistické, idealizované alebo typizované;  porovnávajú zobrazenie rytiera s filmovými alebo literárnymi príbehmi (napr. Pán  prsteňov, Prvý rytier, Hra o tróny, príbehy o kráľovi Artušovi, apod.); učiteľ vedie  žiakov k pochopeniu, že postava rytiera v stredovekej literatúre bola idealizovaná, ale  súčasne má rytier typické vlastnosti; v dejinách literatúry to nazývame idealizovaná  typizácia  Slovenský jazyk a literatúra 2.ročník  **PL Publicistický štýl**   * Práce s vecným textom Publicistický štýl dostupný v učebnici Caltíková, M. a kol.: Slovenský jazyk pre stredné školy 2. Bratislava: Orbis Pictus Istropolitana, 2019, s.80 – 81. * Implementácia **čitateľskej stratégie SQ3R**   Postup – úlohy pre žiakov:  S - survey (preskúmaj):  Prezrite si text na s.80 – 81, podnadpisy , zvýraznené pojmy, ukážky z novín, tabuľky. Napíšte si do zošita jednou vetou, o akej téme dnes získate nové poznatky.  Q - question (vytvor otázku):  Prezrite si podnadpisy na s.80 – 81, prečítajte si prvý riadok odseku a sformulujte ku každému podnadpisu jednu otázku. Otázky si zapíšte do zošita.  R - read (čítaj):  Čítajte si postupne jednotlivé časti textu pod podnadpismi, vypisujte si kľúčové slová k svojim otázkam.  R - recite (prednes, odpovedaj):  Opätovne si čítajte text každého odseku a zapíšte si ucelenou myšlienkou odpoveď na svoju otázku.  R - review (prever, urob prehľad):  Na základe vypísaných kľúčových slov vypracujte pojmovú mapu s centrálnym termínom Publicistický štýl.  V závere vyučovacej hodiny môžu žiaci spolu s učiteľom diskutovať o funkciách publicistiky v súčasnosti, o dôležitosti aktuálnosti a objektívnosti spravodajstva, o svojom vzťahu k čítaniu/počúvaniu/ sledovaniu publicistických žánrov, atď.  Slovenský jazyk a literatúra 2.ročník  **PL Naturizmus**   * Práca s vecným textom Naturizmus dostupný v učebnici Polakovičová, A. a kol.: Literatúra pre stredné školy III. Bratislava: Orbis Pictus Istropolitana, 2018, s.142 – 143 * Implementácia **čitateľskej stratégie SQ4R**   S - survey (preskúmaj):  Prezrite si text na s.142 - 143, tučným písmom zvýraznené pojmy, ukážky výtvarných diel od M. Benku. Napíšte si do zošita jednou vetou, o akej téme dnes získate nové poznatky.  Q - question (vytvor otázku):  Prečítajte si prvý riadok každého odseku a sformulujte ku každému odseku jednu  otázku. Otázky si zapíšte do zošita.  R - read (čítaj):  Čítajte si postupne jednotlivé odseky textu, vypisujte si kľúčové slová k svojim otázkam.  R - recite (prednes, odpovedaj):  Opätovne si čítajte text každého odseku a zapíšte si ucelenou myšlienkou odpoveď na svoju otázku, prerozprávajte obsah každého odseku.  R – relate (daj do súvislosti):  Porovnajte získané poznatky s vlastnými poznatkami o vývoji slovenskej literatúry, hľadajte podobnosť s poznatkami o slovenskej ľudovej slovesnosti (rozprávky, povesti, balady) a slovenskou literatúrou v období romantizmu a realizmu (zobrazenie života na slovenskej dedine, typické konflikty, charaktery postáv, apod.)  R - review (prever, urob prehľad):  Na základe vypísaných informácií vypracujte krátky test, zameraný na opakovanie znakov naturizmu.  Poznámka: V úvode vyučovacej hodiny je možné analyzovať a interpretovať vybraný obraz M. Benku, príp. Ľ. Fullu alebo fotografie K. Plicku, využiť ich na zopakovanie poznatkov a skúseností žiakov o živote na slovenskej dedine pred 2. svetovou vojnou.    Slovenský jazyk a literatúra 4.ročník  **PL Postmoderna**   * Práca s vecným textom Postmoderna (relativizácia reality) dostupný v učebnici Polakovičová, A. a kol.: Literatúra pre stredné školy IV. Bratislava: Orbis Pictus Istropolitana, 2018, s.142 – 143. * Implementácia **čitateľskej stratégie PROR**   Postup:  P - preread (aktivity pred čítaním):  Žiaci premýšľajú nad pojmami postmoderna, moderna, relativizácia, relativita,  realita. Diskutujú o tom, aké diela čítali zo súčasnej svetovej a slovenskej literatúry,  či ich vedia logicky prepojiť s pojmami postmoderna, moderna, relativizácia reality.  R - read (čítanie):  Žiaci si čítajú text po jednotlivých odsekoch, postupne si z nich vypisujú kľúčové slová a poznámky – marginálie.  O - organize (usporiadanie nových informácií):  Na základe vypísaných kľúčových slov a marginálií žiaci spracujú krátky referát o postmoderne. Pripravia si pre spolužiakov otázky k téme ako podnety pre ďalšie štúdium.  R - review (opakovanie, precvičovanie):  Vybraní žiaci prečítajú pripravené referáty, spoločne diskutujú o otázkach, ktoré ich  zaujali, odpovede na ne hľadajú v dostupných literárnych či internetových zdrojoch.   1. Členky PK SLOVGYMZA diskutovali o možnostiach vytvorenia pracovných zošitov s vybranými pracovnými listami, zameranými na rozvoj čitateľských stratégií. Vzhľadom na to, že prípravu pracovných zošitov navrhovali ešte v roku 2019 a v súčasnosti sa naučili pracovať s novými programami, rozhodli sa, že v systéme MS Teams vytvoria priečinky pre jednotlivé ročníky na ukladanie pracovných listov s úlohami, zameranými na implementáciu čitateľských stratégií a postupov. Súčasne bude možné pracovné listy zdieľať žiakom, či už prostredníctvom platformy MS Teams alebo systému Edupage. |
| 1. **Závery a odporúčania:** 2. Členky PK SLOVGYMZA diskutovali o výsledkoch aplikácie pripravených pracovných listov, zameraných na využitie čitateľských stratégií EUR, SQ3R, SQ4R a PROR. 3. Členky PK SLOVGYMZA zhodnotili využiteľnosť vybraných čitateľských stratégií: stratégia EUR je vhodná na prácu s umeleckým textom, osvedčila sa pri analýze a interpretácii umeleckých textov vo všetkých ročníkoch; stratégie SQ3R, SQ4R a PROR sú vhodné najmä na prácu s vecným textom, či už z literatúry, jazyka alebo štylistiky. 4. Členky PK SLOVGYMZA vybrali súbor najlepšie pripravených a overených pracovných listov, zameraných na využitie čitateľských stratégií EUR, SQ3R, SQ4R a PROR. 5. Členky PK SLOVGYMZA sa dohodli na zdieľaní pracovných listov prostredníctvom platformy MS Teams. L. Štalmachová vytvorí v prostredí MS Teams priečinky na zdieľanie pracovných listov, príp. aj ďalších učebných materiálov. L. Štalmachová, K. Červencová a H. Krajčovičová nazdieľajú do vytvorených priečinkov vybraté pracovné listy.   Z: V texte  T: 31.5.2022 |

|  |  |
| --- | --- |
| 14. Vypracoval (meno, priezvisko) | Katarína Červencová |
| 15. Dátum | 09.05.2022 |
| 16. Podpis |  |
| 17. Schválil (meno, priezvisko) | Lenka Štalmachová |
| 18. Dátum | 09.05.2022 |
| 19. Podpis |  |

**Príloha:**

Prezenčná listina zo stretnutia pedagogického klubu

Príloha správy o činnosti pedagogického klubu 

|  |  |
| --- | --- |
| Prioritná os: | Vzdelávanie |
| Špecifický cieľ: | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| Prijímateľ: | Gymnázium |
| Názov projektu: | Gymza číta, počíta a báda |
| Kód ITMS projektu: | 312011U517 |
| Názov pedagogického klubu: | SLOVGYMZA |

# PREZENČNÁ LISTINA

Miesto konania stretnutia: Gymnázium, Hlinská 29, Žilina

Dátum konania stretnutia:09.05.2022

Trvanie stretnutia: od 16:00 hod.do 19:00 hod.

Zoznam účastníkov/členov pedagogického klubu:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
| 1. | Anna Blunárová |  | Gymnázium, Hlinská 29, Žilina |
| 2. | Katarína Červencová |  | Gymnázium, Hlinská 29, Žilina |
| 3. | Helena Krajčovičová |  | Gymnázium, Hlinská 29, Žilina |
| 4. | Lenka Štalmachová |  | Gymnázium, Hlinská 29, Žilina |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Meno prizvaných odborníkov/iných účastníkov, ktorí nie sú členmi pedagogického klubu a podpis/y:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
|  |  |  |  |
|  |  |  |  |
|  |  |  |  |